text: Par la vile fu tost seüe 
   Ceste nouvele et espandue ; 
   Car la gaite partout couroit 
   rue en rue, et Ior nonçoit 
   Que Cléomadès revenus 
   Estoit. Mais je croi c'onques nus 
   N'oy de tel joie parler 
   Com oy partout demener. 
   PageV02P179
   Li premier levé esveilloient 
   Ceaus qui par la vile dormoient. 
   N'espargnoient huis ne fenestre. 
   Partout, à destre et senestre, 
   Aloient l'uns l'autre esveillant. 
   N'i oïssiez pas Dieu tonnant, 
   Tel noise et tel baudour menoient 
   De la grant joie qu'il avoient 
   De ce que Cléomadès r'ont. 
   Vers le chastel acoru sont. 
   Quant Cléomadès veöir porent, 
   Aine nule si grant joie n'orent 
   K' à cele heure qu'il le revirent. 
   À Dieu grans graces en rendirent. 
  